
PATVIRTINTA

Šakių rajono savivaldybės  administracijos 

direktoriaus 2015 m. rugsėjo 28 d. 

įsakymu Nr. AT-961
KULTŪROS IR TURIZMO SKYRIAUS VYRESNIOJO SPECIALISTO

PAREIGYBĖS APRAŠYMAS

I. PAREIGYBĖS CHARAKTERISTIKA 

 
1. Kultūros ir turizmo skyriaus vyresnysis specialistas yra karjeros valstybės tarnautojas.

      
2. Pareigybės lygis – A.

      
3. Pareigybės kategorija – 9.
II. PASKIRTIS
      
4. Kultūros ir turizmo skyriaus vyresniojo specialisto pareigybė reikalinga organizacinių ryšių tarp rajono savivaldybės ir kultūros įstaigų palaikymui ir koordinavimui ir kontrolei,  vidaus tvarkomųjų dokumentų rengimui ir vykdymui,  kultūros centrų ir mėgėjų teatro veiklos koordinavimui,  kultūros informacijos sklaidos  organizavimui. 
III. VEIKLOS SRITIS

5. Specialioji veiklos sritis – kultūros įstaigų veiklos koordinavimas. Bendroji veiklos sritis – dokumentų rengimas ir valdymas. 
IV. SPECIALIEJI REIKALAVIMAI ŠIAS PAREIGAS EINANČIAM

VALSTYBĖS TARNAUTOJUI
      
6. Lietuvos Respublikos įstatymų, Vyriausybės nutarimų ir kitų norminių aktų, reglamentuojančių kultūros veiklą, Valstybės tarnybos, Darbo įstatymų išmanymas.

      
7. Turėti aukštąjį universitetinį arba jam prilygintą išsilavinimą.

      
8. Išmanyti raštvedybos, teisės aktų rengimo taisykles.

      
9. Sugebėti savarankiškai planuoti, organizuoti ir koordinuoti veiklą.

 
10. Sugebėti rinkti, sisteminti ir analizuoti informaciją.

      
11. Gebėti rengti nuostatus, anketas, klausimynus ir kitą metodinę medžiagą.

      
12. Mokėti užsienio kalbą, dirbti šiomis kompiuterio programomis: MS „Word”, MS „Excel”, MS „Outlook”, Internet Explorer.
            13. Būti komunikabiliam, iniciatyviam, kūrybiškam, sugebėti bendrauti, sklandžiai dėstyti mintis raštu ir žodžiu.

      
14. Mokėti valdyti informaciją, apibrėžti problemas ir numatyti jų sprendimo būdus ir metodus, gebėti valdyti pokyčius, kritiškai  mąstyti.
V. PAGRINDINĖS ŠIAS PAREIGAS EINANČIO VALSTYBĖS

TARNAUTOJO FUNKCIJOS
      
15. Rūpintis rajono kultūros darbuotojų kvalifikacija, planuoti kursus ir seminarus, rengti medžiagą darbuotojų atestacijoms.


16. Rengti medžiagą kultūros centrų akreditacijoms.

          17. Priskirtų funkcijų klausimais rengti tarybai sprendimų projektus. 

          
18. Rengti metines ir kitas ataskaitas Lietuvos Respublikos kultūros ministerijai, Lietuvos liaudies kultūros centrui apie kultūros įstaigų veiklą.

      
19. Koordinuoti kultūros bei laisvalaikio centrų, laisvalaikio salių veiklą.

          
20. Rūpintis teatrų veikla, inicijuoti rajonines kaimo ir mėgėjų teatrų peržiūras – šventes, kitus rajoninius teatro renginius. 

21. Organizuoti pasitarimus ir seminarus  rajono kultūros darbuotojams.

      
22. Konsultuoti kultūros specialistus ir bendruomenių atstovus, teikti jiems kultūros darbo klausimais informaciją.

      
23. Rengti Kultūros ir turizmo skyriaus koordinuojamų renginių  planą, kontroliuoti ir koordinuoti jo įgyvendinimą.     

          24. Kompetencijos ribose kontroliuoti rajono kultūros  įstaigų ir jų  darbuotojų veiklą.

      
25. Dalyvauti organizuojant svarbiausius savivaldybės renginius. 

26. Nustatyta tvarka nagrinėti fizinių ir juridinių asmenų prašymus, skundus, savivaldybės tarybos narių paklausimus ir rengti jiems atsakymus priskirtų funkcijų kompetencijos ribose. 

      
27. Rengti informacijas kultūros klausimais savivaldybės interneto puslapiui.      


            28. Rengti administracijos direktoriaus įsakymų projektus skyriaus kompetencijai priskirtais klausimais.      

          29. Tvarkyti knygas ir kitus spaudinius, apskaitomus Kultūros ir turizmo skyriuje.

      
30. Tvarkyti lėšų, skirtų kultūros renginių organizavimui, dokumentus: rinkti sąskaitas,  rengti nurašymo aktus. Rengti medžiagą viešiesiems pirkimams. 

            31. Pildyti skyriaus mėnesio darbo laiko apskaitos žiniaraštį.

          32. Tikslinti ir koordinuoti kultūros programą.

          33. Dalyvauti rengiant  strateginius kultūros ir turizmo dokumentus, kultūros programą.  


34. Įgyvendinti rajono savivaldybės tarybos 2009 m. spalio 29 d. sprendimą  Nr. T- 358 ,,Dėl renginių organizavimo rajono savivaldybės viešosiose vietose tvirtinimo”, priimti ir analizuoti prašymus bei parengti leidimus ,,Dėl renginio organizavimo viešoje vietoje”, administracijos direktoriaus įsakymo projektą ,,Dėl renginio laiko nustatymo”.

      
35. Koordinuoti mėgėjų meno kolektyvų  dalyvavimą rajono ir Lietuvos Dainų šventėse. 

          36. Dalyvauti kitų institucijų ir įstaigų sudarytų komisijų ir darbo grupių veikloje pagal priskirtų funkcijų kompetenciją.

          37.  Esant būtinumui, vykdyti ir kitus  Kultūros ir turizmo skyriaus vedėjo nurodymus bei užduotis, kurios yra priskirtos  Kultūros  ir turizmo skyriaus kompetencijai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

      
38.  Vyresnysis specialistas pavaldus savivaldybės administracijos Kultūros ir turizmo skyriaus vedėjui.      


_______________________________

